ಪ್ರವೀಣ್ ನೆಟ್ಟಾರು ಅಂತಿಮ ಯಾತ್ರೆ ಸಹಸ್ರಾರು ಜನ ಭಾಗಿ, ಸಚಿವರಿಗೆ ಶಾಸಕರಿಗೆ ಫುಲ್ ಕ್ಲಾಸ್! ಮಂಗಳೂರು: ನಿನ್ನೆ ರಾತ್ರಿ ಬಿಜೆಪಿ ಯುವ ನಾಯಕ ಪ್ರವೀಣ್ ನೆಟ್ಟಾರು ಅವರನ್ನು ದುಷ್ಕರ್ಮಿಗಳು ಹತ್ಯೆ ಮಾಡಿದ್ದಾರೆ. ಇಂದು ಪ್ರವೀಣ್ ಮೃತದೇಹ, ಹುಟ್ಟೂರು ನೆಟ್ಟಾರೆಯತ್ತ ಬರುತ್ತಿದೆ. ಪ್ರವೀಣ್ ಅವರ ಮೃತದೇಹವನ್ನು ಬೃಹತ್ ಮೆರವಣಿಗೆ ಮೂಲಕ ತೆಗೆದುಕೊಂಡು ಬರಲಾಗುತ್ತಿದ್ದು, ಸಹಸ್ರಾರು ಜನರು ಭಾಗಿಯಾಗಿದ್ದಾರೆ. ಬಿಜೆಪಿ, ಭಜರಂಗದಳ, ಆರ್ಎಸ್ಎಸ್ ಸಂಘಟನೆಯ ಕಾರ್ಯಕರ್ತರು ಮೆರವಣಿಗೆಯಲ್ಲಿ ಭಾಗಿಯಾಗಿದ್ದಾರೆ. ಈಗಾಗಲೇ ನೆಟ್ಟಾರೆ ಗ್ರಾಮಕ್ಕೆ ಮೃತದೇಹ ತಲುಪಿದ್ದು, ಸಾವಿರಾರು ಜನರು ಪ್ರವೀಣ್ ಅವರ ಅಂತಿಮ ದರ್ಶನಪಡೆದುಕೊಳ್ಳುತ್ತಿದ್ದಾರೆ. ಇನ್ನು ರಾಜ್ಯಾಧ್ಯಕ್ಷ ನಳಿನ್ ಕುಮಾರ್ ಕಟೀಲ್, ಕೂಡ ಪ್ರವೀಣ್ ಅವರ ಅಂತಿಮ ದರ್ಶನ ಪಡೆದುಕೊಂಡರು. ಇದೇ ವೇಳೆ, ಶಾಸಕ ಹರೀಶ್ ಪೂಂಜಾ, ಸಚಿವ ಸುನಿಲ್ ಕುಮಾರ್ಗೆ ಸಾರ್ವಜನಿಕರು ತರಾಟೆ ತೆಗೆದುಕೊಂಡಿದ್ದಾರೆ ಎನ್ನುವ ಮಾಹಿತಿ ಲಭ್ಯವಾಗಿದೆ.